<classify> Sanaa, Yemen SHIRIKA la Afya Duniani WHO limesema watu zaidi ya 923 nchini Yemen wamefariki dunia kutokana na kipindupindu. Kwa mujibu wa taarifa ya iliyotolewa juzi na WHO, watu wengine 124,000 wameambukizwa kipindupindu katika mikoa 20 ya nchi hiyo tangu mlipuko wa ugonjwa huo Aprili mwaka huu. Wizara ya Afya ya Yemen nayo imetoa wito kwa jamii ya kimataifa hasa Umoja wa Mataifa UN kutekeleza ahadi za kuwasaidia watu nchini humo katika sekta ya afya waweze kukabiliana na kipindupindu.  <topic>: KIMATAIFA 